**PROTOKOLL FOR NORSK FARMASIHISTORISK MUSEUM**

**Årsmøte 31. mai 2022**

**Collet-Cappelen-gården, Norsk Folkemuseum**

**Tilstede: 28 personer + 2 fra Norsk Folkemuseum**

--------------------------------------------------------------------------------------------------------------------------------------

Styreleder Inger Lise Eriksen ønsket årsmøtet velkommen.

**Sak 1 Godkjenning av innkalling til årsmøtet 2022** Innkallingen ble godkjent.

**Sak 2 Valg av ordstyrer samt to medlemmer til å undertegne protokollen**Styreleder Inger Lise Eriksen ble foreslått og valgt som ordstyrer. Erik Andrew og Anne Elisabeth Smedstad ble valgt til å undertegne protokollen. Trygve Fjeldstad førte protokollen.

**Sak 3 Styrets redegjørelse 2021**Inger Lise Eriksen kommenterte styrets redegjørelse og fremhevet forholdet til Norsk Folkemuseum, nytt medlemsregister Rubic og rekruttering av medlemmer. Antall medlemmer i 2021: 157. Det var ikke egne utvalgs-rapporter pga. lav aktivitet grunnet korona. Unni og Ragnar Mørks legat er blitt oppløst, bl.a. for å spare administrasjonskostnader. Det ble gitt en spesiell takk til alle frivillige for innsatsen i utvalgene og til alle som stiller opp som verter og omvisere. Årsmøtet kommenterte redegjørelsen og anmodet styret om å vurdere å gi nye medlemmer gratis eller sterkt redusert pris på medlemskap ut 2022. Styrets redegjørelse 2021 ble enstemmig godkjent.

**Sak 4 Regnskap 2021**Inger Lise Eriksen kommenterte regnskapet. Revisor presiserte at han ikke hadde revidert regnskapet for det oppløste Unni og Ragnar Mørks legat da det gjøres av annen revisor. Han foreslo at det ble satt en fotnote i regnskapet om at legatets midler nå inngår som en del av museets kapital. Årsmøtet kommenterte så regnskapet inkl. planer for disponering av kapitalen. Regnskapet 2021 ble enstemmig godkjent etter at ordstyrer hadde lest opp revisors beretning.

**Sak 5 Valg av styremedlemmer og varamedlemmer**Følgende ble valgt på årsmøtet:  
Inger Lise Eriksen, styreleder for 2 år  
Trygve Fjeldstad, styremedlem for 2 år  
Helge Knudsen Strømme varamedlem for 1 år  
Karen Marie Ulshagen varamedlem for 1 år

Farmasøytisk institutt har oppnevnt Hanne Hjorth Tønnesen som styremedlem og Ingunn Tho som varamedlem for perioden 2021-2023.  
Norsk Folkemuseum har oppnevnt Marie Skoie som styremedlem.

Etter årsmøtet 2022 har styret følgende sammensetning:  
Inger Lise Eriksen, styreleder   
Trygve Fjeldstad, styremedlem  
Rønnaug Larsen, styremedlem  
Marie Skoie, styremedlem – oppnevnt av Norsk Folkemuseum  
Wenche Strømhaug, styremedlem  
Hanne Hjorth Tønnesen, styremedlem – oppnevnt av Farmasøytisk institutt  
  
Varamedlemmer:  
Helge Knudsen Strømme  
Ingunn Tho – oppnevnt av Farmasøytisk institutt  
Karen Marie Ulshagen

Førstekonservator Gjertrud Sæter møter fast.

**Sak 6 Valg av valgkomite**Anne Markestad, Anders Eimstad Rasmushaugen og Berit Regland ble valgt for 1 år.

**Sak 7 Valg av revisor**Håkon Nilsen ble gjenvalgt for 1 år.

**Sak 8 Kontingenter 2023**Norsk Farmasihistorisk Museum følger Norsk Folkemuseums Venners kontingentsatser per 1.1.2022.

**Sak 9 Innmeldte saker**Forslag fra medlem: *Navnet Norsk Farmasihistorisk Museum er lett å forveksle med Norsk Farmasihistorisk Selskap. En endring til Norsk Farmasi Museum er også dekkende for foreningens aktivitet idet ordet Museum omfatter historisk aktivitet.*   
Årsmøtet kommenterte forslaget. Flere var positive. Styret fikk fullmakt til å vurdere fordeler og ulemper med et nytt navn og utarbeide et forslag.

Før årsmøtet: Omvisning i utstillingen Bååstede – Hjemkomst ved konservator Karen Elle Gaup, Kulturhistorisk seksjon, Norsk Folkemuseum.   
Etter årsmøtet: Informasjon om sommersesongen ved Marit Andrew. Foredrag om Farmasøytisk utdanning 90 år ved professor emerita Berit Smestad Paulsen og offisiell åpning av ny utendørsutstilling om jubileet ved styreleder Inger Lise Eriksen.

Oslo 31.05./02.06 2022

Erik Andrew Anne Elisabeth Smedstad